Γαλλικές βουλευτικές εκλογές 2024

Οι **Γαλλικές βουλευτικές εκλογές 2024** διεξήχθησαν σε δύο γύρους, στις 30 Ιουνίου και 7 Ιουλίου, για την εκλογή των 577 μελών της Γαλλικής Εθνοσυνέλευσης. Προκήρυχθηκαν πρόωρα στις 9 Ιουνίου 2024 από τον Πρόεδρο της Γαλλίας Εμμανουέλ Μακρόν, ύστερα απο το αποτέλεσμα των ευρωεκλογών, που ανέδειξαν πρώτο σχηματισμό την Εθνική Συσπείρωση της Μαρίν Λε Πεν.

Πρώτο αναδείχθηκε το Νέο Λαϊκό Μέτωπο, χωρίς ωστόσο να εξασφαλίζει την απόλυτη πλειοψηφία στην Εθνοσυνέλευση.

## Εκλογικό σύστημα
Σύμφωνα με το Σύνταγμα της Γαλλίας, η Εθνοσυνέλευση αποτελείται από 577 μέλη τα οποία εκλέγονται με δημοκρατικές, άμεσες εκλογές, με καθολική και μυστική ψηφοφορία για πενταετή θητεία. Το εκλογικό σύστημα είναι απλό πλειοψηφικό δύο γύρων από 577 μονοεδρικές εκλογικές περιφέρειες. Ο υποψήφιος που θα εξασφαλίσει την απόλυτη πλειοψηφία συγκεντρώνοντας πάνω από 50% των ψήφων ανακηρύσσεται νικητής και κερδίζει την έδρα της περιφέρειας. Αν στον πρώτο γύρο δεν αναδειχθεί νικητής, τότε διεξάγεται δεύτερος γύρος στον οποίον συμμετέχουν οι όσοι πέρασαν το όριο του 12.5% στον πρώτο μαζί με τους δύο επικρατέστερους. Η προσέλευση στην ψηφοφορία δεν είναι υποχρεωτική, και δικαίωμα ψήφου έχουν όλοι οι πολίτες της Γαλλίας ηλικίας άνω των 18 ετών.

## Ιστορικό

Μετά τις βουλευτικές εκλογές του 2022, η συμμαχία Ensemble έχασε την απόλυτη πλειοψηφία στην εθνοσυνέλευση. Ταυτόχρονα, τα δύο μεγαλύτερα "μπλόκ" της αντιπολίτευσης, το αριστερό NUPES και η ακροδεξιά Εθνική Συσπείρωση σημείωσαν σημαντική αύξηση των εδρών τους. Παρόλα αυτά, κανένα "μπλόκ" δεν κέρδισε την απόλυτη πλειοψηφία των εδρών, για πρώτη φορά από τις βουλευτικές εκλογές του 1988. Η έλλειψη απόλυτης πλειοψηφίας οδήγησε στην επαναλαμβανόμενης χρήσης του αμφιλεγόμενου άρθρου 49.3 του Γαλλικού συντάγματος για την ψήφιση νόμων, με την Ελιζαμπέτ Μπορν να το χρησιμοποιεί 23 φορές μέχρι τον Δεκέμβρη του 2023.

Στις 9 Ιουνίου 2024, λίγο μετά τις 9:00 το βράδυ (ώρα Γαλλίας), Ο Μακρόν διέλυσε την εθνοσυνέλευση και προκήρυξε πρόωρες εκλογές σε ένα εθνικό διάγγελμα μετά τις πρώτες ενδείξεις που έδειχναν την συμμαχία του να χάνει δραματικά απο την Εθνική Συσπείρωση στις ευρωεκλογές. Στο διάγγελμα του, αποκάλεσε την άνοδο του εθνικισμού μία απειλή για την Γαλλία, την Ευρώπη και την θέση της Γαλλίας στον κόσμο. Επίσης προειδοποίησε ότι η ακροδεξιά θα επιφέρει την «φτωχοποίηση του Γαλλικού λαού και την πτώση της πατρίδας μας». Ο πρώτος γύρος των εκλογών είναι προγραμματισμένος για τις 30 Ιουνίου και ο δεύτερος για τις 7 Ιουλίου..

ο ηγέτης της Εθνικής Συσπείρωσης Ζορντάν Μπαρντελά αποκάλεσε το χάσμα ποσοστών μια «αιχμηρή αποκήρυξη» του Μακρόν, δηλώνοντας πως τα αποτελέσματα ενδείκνυαν την «πρώτη μέρα της μετά-Μακρόν εποχής»." Η Μαρίν Λε Πεν, πρόεδρος της ΚΟ της Εθνικής Συσπείρωσης στην εθνοσυνέλευση, και ο Ζαν-Λυκ Μελανσόν, ηγέτης της Ανυπότακτης Γαλλίας, πανηγύρισαν για τα αποτελέσματα των εκλογών και καλωσόρισαν την προκήρυξη πρόωρων εκλογών.

Η απόφαση προκήρυξης εκλογών ήταν έκπληξη για πολλούς παρατηρητές και θεωρήθηκε ευρέως ριψοκίνδυνη για την προεδρική πλειοψηφία (μειοψηφία) του Μακρόν, με ορισμένους να υποστηρίζουν ότι ο Μακρόν επιθυμούσε να εξαναγκάσει σε μια απόφαση μεταξύ της Εθνικής Συσπείρωσης και της αντιπολίτευσής τους και άλλους να εκτιμούν ότι ο Μακρόν σκόπευε να κερδίσει πίσω την πλειοψηφία, με τον ηγέτη της αναγέννησης Στεφάν Σεζουρνέ να προσπαθεί να πείσει μετριοπαθείς εν ενεργείς πολιτικούς από την αριστερά και την δεξιά να στηρίξουν την συμμαχία Ensemble, σε σχόλια του αμέσως μετά την ανακοίνωση της διάλυσης της εθνοσυνέλευσης.

## Πολιτικά κόμματα – συμμαχίες

## Αποτελέσματα
Τα αποτελέσματα που παρατίθενται παρακάτω αντιστοιχούν στις ομαδοποιήσεις που δημιούργησε το Υπουργείο Εσωτερικών, οι οποίες ενδέχεται να διαφέρουν ελαφρώς από τα στοιχεία που αναφέρονται σε άλλες πηγές λόγω της ανακατάταξης των υποψηφίων σε διαφορετικά πολιτικά κόμματα και συμμαχίες. Οι διαφορές που σημειώνονται στις υποσημειώσεις του παρακάτω πίνακα των εθνικών αποτελεσμάτων αντικατοπτρίζουν τα πολιτικά κόμματα και τις συμμαχίες που αποδίδονται στους υποψηφίους από την *[[Le Monde]]*. Οι ταξινομήσεις του Υπουργείου Εσωτερικών περιλαμβάνουν γενικά λιγότερους υποψηφίους εντός των σχηματισμών για το Ensemble, το Νέο Λαϊκό Μέτωπο, και Οι Ρεπουμπλικανοί σε σύγκριση με τη *Le Monde* και άλλα μέσα ενημέρωσης που επιλέγουν να μην χρησιμοποιούν τις ταξινομήσεις των υποψηφίων του Υπουργείου Εσωτερικών- ως αποτέλεσμα, τα επίσημα σύνολα ψήφων και εδρών που παρατίθενται παρακάτω μπορεί να είναι χαμηλότερα από αυτά που αναφέρονται σε αυτές τις πηγές.

## Σημειώσεις

## Παραπομπές


2024
Κατηγορία:Εκλογές του 2024